**PUITTAIMEDE HINDAJA KUTSEEKSAMI LÄBIVIIMINE**

**KUTSEÕPPEASUTUSE LÕPETAJATELE**

**aastal 2019**

**1. ÜLDINE INFORMATSIOON**

* 1. Puittaimede hindaja kutse esmakordse taotlemise eeltingimuseks on erialase kutsehariduse tasemeõppe õppekava täies mahus läbimine.
	2. Puittaimede hindaja, tase 5, kutse andjaks on Eesti Arboristide Ühing (EAÜ). Eksamikeskuseks on Luua Metsanduskool, kes vastavalt kutse andja ja kooli vahel sõlmitud raamlepingule valmistab ette ja viib läbi kutseeksamid.
	3. Hindamist viib läbi kutsekomisjoni poolt moodustatud hindamiskomisjon, mis koosneb arboristikavaldkonna sõltumatutest ja kompetentsetest esindajatest. Iga taotleja hindamisel osaleb vähemalt kolmeliikmeline hindamiskomisjon.
	4. Kutseeksami aeg ja koht antakse teada nii kutse andja ([www.eestiarboristid.ee](http://www.eestiarboristid.ee)) kui eksamikeskuse kodulehel ([www.luua.ee](http://www.luua.ee)).
	5. Hindamismeetodid on:
1. vestlus koostatud uurimustöö põhjal (uurimustöö juhend vt lisa 2);
2. liigiõpetuse ja dendropatoloogia test (loetakse arvestatuks õpingute läbimisel).
	1. Uurimustöö teema kooskõlastatakse Luua Metsanduskooli arboristiõppe koordinaatoriga vähemalt 2 kuud enne väljakuulutatud eksami aega.
	2. Kutseeksami täpne ajakava:
3. olenevalt taotlejate arvust võib eksam kesta kuni kaks päeva; eksami täpne ajakava pannakse eksamikeskuse kodulehele välja hiljemalt 1 nädal enne väljakuulutatud eksamiaega (<http://www.luua.ee/koolituskeskus/kutseeksamid/>);
4. kutseeksam algab osalejate instrueerimisega eksamikorralduse kohta.
	1. Hindamisdokumentide vormistamine:
5. esmasteks hindamisdokumentideks on iga hindamisülesande kohta koostatud individuaalsed hindamislehed, millele hindamiskomisjoni liikmed kannavad oma allkirjaga kinnitatult hindamistulemused;
6. koondhinnang ülesande sooritamise või mittesooritamise kohta kujuneb vähemalt kolme hindaja konsensusliku otsusena;
7. taotlejat teavitatakse vestluse ja testi tulemustest eksamipäeva õhtuks;
8. hindamislehtede põhjal koostatakse kutsekomisjonile esitamiseks koondprotokoll (vt Lisa 1), mis allkirjastatakse kõikide hindamiskomisjoni liikmete poolt;
9. koondprotokolliga tehakse kutsekomisjonile ettepanek taotlejale kutse andmise või mitteandmise kohta;
10. taotlejale antakse kutse, kui kõik kutsestandardis loetletud kompetentsid ja tegevusnäitajad on tõendatakse.
	1. Kutseeksamile lubamine toimub kutseõppeasutuse direktori käskkirja alusel. Kutseeksamile pääsemiseks peavad järgnevad eeldusained/moodulid olema sooritatud vähemalt nädal enne kutseeksami toimumist.
	2. Eeldusained/moodulid:
11. Liigiõpetus
12. Dendropatoloogia koos entomoloogiaga
13. Aia- ja pargikunst
14. Joonestustarkvara Acad
15. Puittaimestiku inventeerimine
16. Karjääri planeerimine ja ettevõtluse alused
	1. Kutseeksamiga hinnatakse kõiki puittaimede hindaja kutsestandardis kirjeldatud kompetentse, mis on alljärgnevad:

B.2.1 Üksikpuude seisundi ja pargipuistute hindamine

B.2.2 Järelevalve tegemine ja nõustamine

B.2.3 Puittaimede hindaja, tase 5 kutset läbiv kompetents

1.16. Kutseõppeasutuse seadusest tulenevalt on õpilasel õigus kutseeksami ebaõnnestumise korral kool lõpetada koolieksamiga. Koolieksamiga lõpetamisel ei väljastata õpilasele kutsetunnistust ega kanta tema nime kutseregistrisse. Õpilasele väljastatavaks dokumendiks on sel juhul kooli lõputunnistus.

**2. KOMPETENTSIDE HINDAMISE MEETODID TEGEVUSNÄITAJATE KAUPA**

**Tabel 1. Kompetentside hindamise meetodid tegevusnäitajate kaupa**

|  |
| --- |
| **Kompetents B.2.1 Üksikpuude seisundi ja pargipuistute hindamine** |
| **Tegevusnäitajad:** | **Tõendusmeetod** | **Märkused** |
| 1 | Hindab asjakohaseid metoodikaid kasutades puittaimede dendroloogilist, ökoloogilist, ajaloolis-kultuurilist, sotsiaalset, rahalist jm väärtust.  | Test, uurimustöö ja portfoolio | Tõendatakse õpingute käigus |
| 2 | Hindab puittaimede seisundit, kasutades asjakohaseid uurimismeetodeid ja abivahendeid, arvestades erinevate tegurite mõju puude elujõule, füsioloogiale ning murdumiskindlusele. Kaasab vajadusel erialaspetsialiste.  |
| 3 | Tõlgendab puu majandamisotsuse vastuvõtmiseks uuringute ja mõõtmiste tulemusi. Kaasab vajadusel erialaspetsialiste.  | Uurimustöö ja portfoolio  |  |
| 4 | Kontrollib alusplaani vastavust reaalsele olukorrale. Mittevastavuse korral juhib tähelepanu ebatäpsustele, võimalusel korrigeerib plaani või korraldab selle korrigeerimise. Kasutab alusplaani oma töö koostamisel ja vormistamisel.  |
| 5 | Hindab maharaiutud või osaliselt kahjustatud puude rahalist väärtust ja arvutab asendusistutuse mahu. |
| 6 | Vormistab välitööde põhjal hindamisaruande, esitab ettepanekuid puude seisukorra ja kasvukeskkonna parandamiseks ning kaitsealuste liikide säilitamiseks. Kaasab vajadusel erialaspetsialiste |
| **Kompetents B.2.2 Järelevalve tegemine ja nõustamine** |
| **Tegevusnäitajad:** | **Tõendusmeetod** | **Märkused** |
| 1 | Teeb haljastus- ja ehitusobjektidel järelevalvet puittaimede kasvukeskkonna ja majandamise üle kogu puittaime elukaare jooksul | Portfoolio | Tõendatakse õpingute käigus |
| 2 | Nõustab kliente puuhooldustööde hanketingimuste seadmisel, puittaimede hooldussoovituste koostamisel, haljastuse ja ehitiste projekteerimisel ning rajamisel.  |
| 3 | Koostab eksperthinnanguid puittaimede seisundi kohta |
| **Kompetents B.2.3**  |
| **Tegevusnäitajad:** | **Tõendusmeetod** | **Märkused** |
| 1 | On oma töös erapooletu ja objektiivne, lähtudes parimatest erialastest teadmistest ja kogemustest.  | Portfoolio | Tõendatakse õpingute käigus |
| 2 | Planeerib oma tööd ja peab kinni kokkulepetest, täites endale võetud ülesandeid tähtajaliselt ja kvaliteetselt.  |
| 3 | Näeb ette oma tegevuse või tegevusetuse tagajärgi ja võtab vastutuse nende eest.  |
| 4 | On avatud koostööle, osaleb meeskonnatöös; suhtleb klientide ja kolleegidega, tegutseb parima ühise tulemuse saavutamise nimel.  |
| 5 | Järgib oma töös keskkonnahoiu, sh liigikaitse põhimõtteid.  |
| 6 | Kasutab arvutit iseseisva kasutaja tasemel  | Uurimustöö ja portfoolio |  |
| 7 | Kasutab oma töös eesti keelt tasemel C1. On võimeline suhtlema tööalaselt ka vähemalt ühes võõrkeeles tasemel A2  |